laion/Wikipedia-Exotic huggingface dataset:
הנס פון האייק

הנס פון האייק (בגרמנית: Hans von Hayek‏; 19 בדצמבר 1869 – 17 בינואר 1940) היה צייר אימפרסיוניסטי גרמני יליד אוסטריה. בשנת 1891, לאחר תקופת לימודים קצרה באוניברסיטה לאמנויות יישומיות בווינה, עבר למינכן ונרשם לאקדמיה לאמנויות, שם למד אצל גבריאל פון האקל (אנ'), וילהלם פון לינדנשמיט (אנ') וקרל פון מאר. מאוחר יותר הוא פגש את צייר בעלי-החיים היינריך פון ציגל, שבסופו של דבר השפיע ביותר על סגנונו. לאחר שעזב את מינכן הוא שהה באולכינג (גר') זמן מה ובשנת 1900, התיישב במושבת האמנים בדכאו. שם הוא הקים בית ספר פרטי שהוקדש לציור באוויר הפתוח, אותו הפעיל עד 1915. ציירים בולטים רבים למדו בו, ביניהם הוגו האצלר (גר'), הרמן שטנר, אנה קליין ונורברטין ברסלרן-רוט. אחד מתלמידיו, קרל תימן, כתב בזכרונותיו כי החקלאים המקומיים התלוננו לעיתים קרובות על כך שהאומנים דורכים על הדשא ומשאירים צבעי שמן מאחור. ההצלחה הכלכלית של בית ספרו אפשרה לו לערוך טיולים לימוד תכופים ברחבי אירופה. כחבר מועצת המנהלים של הזצסיון במינכן, הוא עזר בארגון תערוכת 1904 שלהם. הוא הציג גם עם Deutscher Künstlerbund ובשנת 1908 הפך לאזרח גרמני. במהלך מלחמת העולם הראשונה עבד כצייר צבאי. לאחר המלחמה הוא נסע לטיולים ממושכים באינדונזיה וציילון. רבות מיצירותיו אבדו בשריפה שהרסה את גלאספלאסט במינכן בשנת 1931. אחרות אבדו שנים ספורות לאחר מותו כאשר הסטודיו שלו נפגע במהלך הפצצה בשנת 1945. עם זאת, יצירות רבות שרדו, בעיקר אלה בגמדלגאלרי דכאו ("Gemäldegalerie Dachau") שהוא סייע בהקמתה. האייק מונצח בשמה המדעי של מין לטאה סומטרית, Bronchocela hayeki. מדיה וקבצים בנושא הנס פון האייק בוויקישיתוף Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. Hayek, Hans von in: Thieme-Becker: Allgemeines Lexikon der Bildenden Künstler von der Antike bis zur Gegenwart. Vol. 18, E. A. Seemann, Leipzig 2008. ISBN 978-3-86502-177-9
מאט קרדונה

מת'יו ברט קרדונה (באנגלית: Matthew Brett Cardona; נולד ב-14 במרץ 1985) הידוע יותר בשם הבמה שלו, מאט קרדונה הוא מתאבק אמריקאי, המופיע בארגון ההיאבקות Impact Wrestling. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה זאק ריידר בין השנים 2005 ל-2020. קרדונה ערך את הבכורה שלו כמתאבק מקצועי בשנת 2004, כשהצטוות לשורות קורט הוקינס בארגוני ההיאבקות העצמאיים. כעבור שנה, השניים הוחתמו על ידי ה-WWE, כשהם ערכו את הבכורה שלהם ברוסטר הראשי בשנת 2007. לאחר שהצמד התפרק בשנת 2009, הוא נדחק לשוליים והופיע בעיקר במותג ECW המשני בחשיבותו עד שנת 2010, כשבנקודה זו הוא בקושי היה חלק מתוכני הטלוויזיה של הארגון. שנה לאחר מכן, הוא השיק סדרת יוטיוב, שבה הוא הכריז על עצמו כאלוף האינטרנט של ה-WWE; היצירתיות שלו בשימוש במדיה חברתית סחפה את קהל המעריצים של ה-WWE במשך הזמן. במהלך עשור וחצי בארגון, הוא זכה פעם אחת באליפות הבין יבשתית ובאליפות ארצות הברית, בנוסף לשתי זכיות באליפות הזוגות של ה-WWE/Raw ביחד עם הוקינס. מת'יו קרדונה נולד ב-14 במרץ 1985 במריק, ניו יורק. בזמן שהיה תלמיד תיכון, הוא התגבר על סוג של סרטן, שהתחיל בכף רגלו והתפשט לריאותיו. כתוצאה מכך, הוא החמיץ שנת לימודים. קרדונה מתגורר באורלנדו, פלורידה. בתחילת שנת 2017, הוא החל לצאת עם המתאבקת צ'לסי גרין וב-4 באפריל 2019, השניים התארסו. הישגים בארגון ההיאבקות Deep South Wrestling – DSW אליפות הזוגות של DSW (פעמיים) - עם בריאן מייג'ורס הישגים בארגון ההיאבקות Game Changer Wrestling – GCW אליפות העולם של GCW (פעם אחת, נוכחי) הישגים בארגון ההיאבקות New York Wrestling Connection – NYWC אליפות הזוגות של NYWC (פעמיים) - עם בריאן מאיירס הישגים בארגון ההיאבקות Ohio Valley Wrestling – OVW אליפות הזוגות הדרומית של OVW (פעם אחת) - עם בריאן מייג'ור הישגים במגזין ההיאבקות Pro Wrestling Illustrated – PWI PWI דירג אותו במקום ה-70 מתוך 500 המתאבקים הטובים ביותר לשנת 2012 הישגים בארגון ההיאבקות World Wrestling Entertainment – WWE האליפות הבין יבשתית (פעם אחת) אליפות ארצות הברית (פעם אחת) אליפות הזוגות של ה-WWE/Raw (פעמיים) - עם קורט הוקינס אליפות האינטרנט של ה-WWE (פעם אחת) פרס הסלאמי (3 פעמים) הקאצ'פרייז המעצבן ביותר (2010) - Woo Woo Woo You Know It מהפך הסופרסטאר של השנה (2011) הסופרסטאר המשווק של השנה (2011) מדיה וקבצים בנושא מאט קרדונה בוויקישיתוף אתר האינטרנט הרשמי של מאט קרדונה מאט קרדונה, ברשת החברתית פייסבוק מאט קרדונה, ברשת החברתית אקס (טוויטר) מאט קרדונה, ברשת החברתית אינסטגרם מאט קרדונה, סרטונים בערוץ היוטיוב מאט קרדונה, באתר WWE.com להיאבקות מקצועית מאט קרדונה, באתר Online World of Wrestling איך ההתמודדות של זאק ריידר עם המחלה המריצה אותו להפוך למתאבק WWE:‏ 13 באפריל 2016 ביוטיוב צ'לסי גרין וזאק ריידר מתארסים
תאגיד Ad Libitum (סרט)

תאגיד Ad Libitum (ברוסית: Корпорация Ad Libitum) הוא סרט מותחן פסיכולוגי רוסי משנת 2021 בבימויה של פולינה אולדנבורג שגם כתבה את התסריט וזהו סרט הביכורים שלה. תאגיד Ad Libitum הוא תאגיד כוחני שמסוגל למלא כל משאלה. הם מספקים אהבת אמת, חוויות ותחושות שאנשים שוכחים מהם, אלא שאם המפגש הראשון הוא מפגש היכרות חינמי, על המפגשים הבאים יש לשלם, וביוקר. שאמיל חמאטוב - כתב חדשות טלוויזיה איגור פטרנקו - מנכ"ל התאגיד דאריה בלואוסובה יבגניה קרגדג'ה אנטון פיודורוב כריסטינה באבושקינה איוואן סטבונוב אלכסנדר אילין יגור ריבאקוב אולג מורוזוב אלכסנדר יבגנייביץ' קארן בדאלוב "תאגיד Ad Libitum", במסד הנתונים הקולנועיים IMDb (באנגלית) "תאגיד Ad Libitum", במסד הנתונים הקולנועיים KinoPoisk (ברוסית) Корпорация Ad Libitum (2021)
ליכטמן

ליכטמן הוא שם משפחה אשכנזי ממקור גרמני. האם התכוונתם ל... בן ציון ליכטמן – הרב הראשי של הקהילה היהודית בביירות גדעון ליכטמן טייס יהודי-אמריקאי, מתנדב מח"ל יצחק ליכטמן (1908-1992) - ניצול שואה, ממשתתפי המרד במחנה ההשמדה סוביבור משה ליכטמן – מהנדס ואיש עסקים ישראלי. משה ליכטמן (עיתונאי) – עיתונאי ישראלי.
תהליך הפיך (תרמודינמיקה)

בתרמודינמיקה, תהליך הפיך הוא תהליך שניתן להפוך את כיוון התרחשותו על מנת להחזיר את המערכת למצבה הראשוני, זאת באמצעות הכנסת שינויים אינפיניטסימליים בתכונה כלשהי של סביבת המערכת. במהלך התהליך ההפיך, המערכת נמצאת תמיד בשיווי משקל תרמודינמי עם הסביבה שלה. לאחר שהתהליך נהפך, הוא אינו מותיר כל שינוי במערכת או בסביבה שלה. מכיוון שהתרחשותו של תהליך הפיך אורכת זמן אינסופי, תהליכים בלתי הפיכים באופן מושלם אינם בגדר האפשר. עם זאת, במידה והמערכת שעוברת שינויים מגיבה אליהם מהר למדי בהשוואה למהירות שבה השינוי מופעל, הסטייה של התהליך מתהליך הפיך תהיה זניחה. תהליכים תרמודינמיים יכולים להיעשות בשתי דרכים: באופן הפיך או בלתי הפיך. הפיכות פירושה שהתהליך מתרחש ברציפות ונמצא כל העת בשיווי משקל. למשל, במערכת המורכבת מגליל המכיל גז אידיאלי ובוכנה החופשית לנוע ימינה/שמאלה, הפיכות משמעותה שלחץ הגז בתוך הבוכנה שווה ללחץ החיצוני המופעל על הבוכנה בכל רגע נתון, והשינויים בלחץ הגז בגליל מספיקים לעקוב אחר השינויים האינפיניטסימליים בלחץ החיצוני המופעל על הבוכנה. ביצוע התהליך באופן בלתי הפיך פירושו הפחתת/הגדלת הלחץ של הגז באמצעות הכנסת שינויים סופיים (לא אינפיניטסימליים) בלחץ החיצוני המופעל; בדרך זו, המערכת אינה יכולה לעקוב במדויק אחר השינויים החיצוניים בלחץ, והבוכנה מגיבה בתנודתיות יתר. מאפיין מרכזי של תהליכים הפיכים הוא מקסום העבודה המכנית שהמערכת מבצעת על הסביבה בהם: מכיוון שלחץ המערכת מצוי כל העת בשיווי משקל עם הלחץ החיצוני, העבודה שמבצעת המערכת שווה במדויק לשטח שמתחת לגרף התאורטי של הלחץ כפונקציה של הנפח בתהליך ההפיך; בתהליך בלתי הפיך לעומת זאת, העבודה שמבצעת המערכת קטנה יותר מהשטח מתחת לגרף, שכן הקפיצות הסופיות בלחץ גורמות למערכת לבצע עבודה השווה לשטח הכולל של סדרת מלבנים סופיים מתחת לגרף. כהמחשה של עיקרון זה, ניקח מקרה קיצוני של הפחתת הלחץ החיצוני: התפשטות חופשית או התפשטות כנגד ריק; במקרה זה הלחץ החיצוני המופעל יורד בבת אחת לאפס, והמערכת אינה מבצעת כלל עבודה על סביבתה. לעיקרון זה של עבודה מקסימלית בתהליכים הפיכים חשיבות מרכזית בניתוח הנצילות התאורטית של מנועי חום. בתהליך הפיך, האנטרופיה הכוללת של היקום נותרת בעינה, ובתהליך בלתי הפיך לעומת זאת, האנטרופיה הכוללת שלו עולה. מעגל קרנו משפט קרנו מדיה וקבצים בנושא תהליך הפיך בוויקישיתוף תהליך הפיך, באתר אנציקלופדיה בריטניקה (באנגלית)
הוברט פולק

הוברט יצחק פולק (בגרמנית: Hubert Pollack;‏ 26 בינואר 1903 – 18 ביוני 1967) היה יהודי-גרמני שהציל יחד עם חבריו מספר רב של יהודים בשואה בגרמניה. הוא שימש בתפקידים שונים בקהילה היהודית בגרמניה, ולאחר עלייתו לישראל שירת בהגנה ובצה"ל. הוברט פולק נולד בברלין לווילהלם ויוהנה. פולק למד באוניברסיטת הומבולדט של ברלין בין השנים 1921–1927, וסיים תואר דוקטור בכלכלה ופילוסופיה. בשנים 1923–1929, עבד במשרדי קרן היסוד במדינת ריינלנד וסטפאליה-בון. בשנים 1930–1933 ניהל את משרד הסטטיסטיקה של הקהילה היהודית בברלין. בין השנים 1933–1939, שימש כיועץ במשרד פלסטינה של הקהילה בברלין, באותן שנים עבד מול קפטן פרנסיס פרנק פולי, קצין ביון בריטי שהוצב בברלין, בכיסוי של מנהל משרד האשרות בשגרירות בריטניה. ביחד עם קפטן פולי ווילפריד ישראל שהיה המנהל שלו ב"חברת העזרה היהודית", הם יוצרים מנגנון שפועל בסודיות מוחלטת ותחת סכנה מוחשית. חלוקת העבודה ברורה: וילפריד מקבל את הפניות מהיהודים, מרכז את השמות, מגייס את הכסף הדרוש ומעביר אותו לפולק. פולק יוצר קשרים עם קצינים בגסטאפו, מעביר אליהם בחשאי את השמות שקיבל מוילפריד, יחד עם כספי השוחד. פולי מספק את אשרות היציאה, תוך שהוא שם דגש מיוחד על יהודים שנמצאים כבר ברשימות השחורות של הגסטאפו. סיפור מנגנון ההצלה מוזכר ומוסבר בסרט האיש הנעלם – הסיפור של וילפריד ישראל. של יונתן ניר. "בדקה התשעים", אוגוסט 1939 יצא הוברט פולק עם משפחתו את ברלין, בסיועו של קפטן פולי ועלה לארץ ישראל (פלשתינה). על סמך עדותו של הוברט פולק שניתנה ב-1944 במסמך בן 14 עמודים, שחלקים ממנה נשמעו במשפט אייכמן ב-1961, קיבל קפטן פולי מיד ושם את התואר 'חסיד אומות העולם'. פרטים רבים על פועלם המשותף, בספר: פולי המרגל שהציל 10,000 יהודים מאת מייקל סמית. כדי לעשות מעט להנצחת פרנסיס פולי, אסף מניצולים ויוצאי ברלין תרומות על מנת להנציח את האיש, בנטיעת יער על שמו, ביערות קק"ל בכניסה לקיבוץ הראל, בדרך לירושלים. ד"ר פולק שירת בהגנה באזור ירושלים, תוך כדי עבודתו בממשל המנדט, לחם במצור בירושלים והמשיך כקצין מחקר באמ"ן עד לפרישתו לגמלאות. הוא נפטר שבוע לאחר מלחמת ששת הימים ונקבר בבית העלמין הדרום. הוברט פולק באתר GRAVEZ Smith, Michael (1999) Foley: The spy who saved 10,000 Jews. London: Hodder & Stoughton. ISBN 0-340-76603-4. Naomi Shepherd: Wilfrid Israel, German Jewry's Secret Ambassador by Weidenfeld and Nicolson, London, in 1984 נעמי שפהרד: וילפריד ישראל - שגריר ללא ארץ, מוסד ביאליק, 1989 הוברט פולק: קפטן פוליי ודיווחים אחרים, The Wiener Library p.ii.a no. 492 02/34c
מסביב לעולם בשמונים יום (סדרת טלוויזיה, 2021)

מסביב לעולם בשמונים ימים (באנגלית: Around the world in 80 days) היא סדרת דרמת הרפתקאות תקופתית בריטית, המבוססת על רומן באותו שם מאת ז'ול ורן משנת 1873. העלילה מתמקדת סביב פיליאס פוג, שמהמר על 20 אלף ליש"ט עם חברים סנוביים במועדון הרפורמי היוקרתי שהוא יוכל להקיף את העולם תוך 80 יום. אליו מצטרפים משרתו החדש פספרטו והעיתונאית אביגיל פיקס. דייוויד טננט בתפקיד פיליאס פוג ליאוני בנש בתפקיד אביגיל פיקס איברהים קומה בתפקיד פספרטו שיוואני גאי בתפקיד אאודה הצילומים נערכו בדרום אפריקה וברומניה. הצילומים הושעו במרץ 2020 בשל מגפת הקורונה, אך הם התחדשו ב-1 באוקטובר אותה שנה. "מסביב לעולם בשמונים יום", במסד הנתונים הקולנועיים IMDb (באנגלית) "מסביב לעולם בשמונים יום", באתר Rotten Tomatoes (באנגלית) "מסביב לעולם בשמונים יום", באתר Metacritic (באנגלית) "מסביב לעולם בשמונים יום", במסד הנתונים הקולנועיים KinoPoisk (ברוסית) "BBC acquires David Tennant fronted series Around The World In 80 Days". BBC Media Centre. "SLIM FILM + TELEVISION, FEDERATION ENTERTAINMENT AND THE EUROPEAN ALLIANCE / FRANCE TÉLÉVISIONS, ZDF AND RAI TO COPRODUCEAROUND THE WORLD IN EIGHTY DAYS". Silm Film and Television. https://www.radiotimes.com/news/tv/2020-09-24/around-the-world-in-80-days-release-date/ "'Around the World in 80 Days' to Restart Production in Romania, South Africa (EXCLUSIVE)". Vareity.
מעוז צבי

מעוז צבי הוא מאחז בצפון השומרון, מערבית ליישוב מבוא דותן, המונה כיום כ-22 משפחות. תושבי היישוב עוסקים בחקלאות, קיימות ומלאכות כפיים, ומאמינים בשילוב בין האדם והאדמה ובשמירה על ערכי הטבע הייחודיים לאזור. במרכז היישוב קיים בית מדרש שבו מקיימים תושבי המאחז תפילות ושיעורים. בחג הפורים תשס"א (2001), בעיצומה של האינתיפאדה השנייה, יום אחד לפני שאריאל שרון הציג את ממשלתו הראשונה בפני הכנסת, עלו חמש משפחות ממבוא דותן לחורשה עבותה ממערב ליישוב, גבעה מיוערת בעצי אורן אשר נטעה בראשית שנות ה-80 על מנת לשמור על אדמות המדינה, והשתכנו במספר קראוונים שהוצבו בינות לעצים. אחד מהמתיישבים היה צביקה שלף ממייסדי היישוב מבוא דותן. ארבעה חודשים לאחר מכן, בט' סיוון תשס"א, 31 במאי 2001, נרצח צביקה שלף, בירי מרכב חולף בכניסה לבאקה א-שרקייה, כשעשה דרכו מהמאחז לכיוון נתניה. חברי מבוא דותן החליטו לקרוא למאחז "מעוז צבי" על שמם של בני משפחת שלף: צביקה שלף, ובנו היחיד עומר, שנהרג בטיול בהודו כ-3 שנים לפני הרצח. בשנת 2007 דוד ושיינה בוצר הקימו במקום חווה חקלאית בשם "חוות עמק דותן" חווה שמטרתה קליטת נוער נושר[דרוש מקור] ושמירה על אדמות מדינה מפני השתלטות פלסטינים באמצעות מרעה. במרוצת השנים, לצד החווה התפתח יישוב צעיר, אשר תושביו עוסקים ומתפרנסים מחקלאות אורגנית, תיירות, אומנות ומלאכת כפיים. נכון ל-2022, גרים ביישוב כ-100 תושבים, והמאחז הוא הגדול ביותר בצפון השומרון. מצפה עמק דותן – מצפה דותן הוא מצפה הצופה על עמק דותן. במקום פרגולת עץ, ספסלי ישיבה בצל עצי זית ועמדת הדרכה קולית שהוקמה על ידי מרכז קטיף להנצחת מורשת גוש קטיף וצפון השומרון, המספרת את סיפורי העמק: מכירת יוסף, קרב עמק דותן במלחמת ששת הימים, וסיפור ההתיישבות העברית המתחדשת בצפון השומרון. שביל עמית - שביל מסומן צמוד למרפסת נוף עמק דותן, על שם החייל עמית בן יגאל. תצפית שלפים - לצדה של התצפית הגדולה, תצפית נוספת ובה לוח הנצחה לזכרם של צביקה ועומר שלף. יער נעמי שמר- יער אורנים הכולל מסלולי הליכה מסומנים, שבילי אופניים ותצפיות. אנשי מעוז צבי נטעו במקום חורש ארצישראלי של אלות ואלונים, עצי ארז ואקליפטוס. החורש נשמר על ידי מרעה מבוקר. מצפה נריה מעל נחל חדרה, תצפית של 360 מעלות. ממקום זה ניתן לצפות לרכס חומש בדרום-מזרח, ובמערב אל מורדות צפון השומרון והשרון עד לים התיכון. במרחב חיים בעל חיים רבים ביניהם עדר צבאים ארץ ישראלי, זאבים ומקננים עופות דורסים: עיט צפרדעים, חיוויאי, כוס החורבות ואוח. בעונת הנדידה ניתן לצפות בנדידת עגורים וחסידות. חוות מעוז צבי באתר תיירות שומרון המאחז יושב על אדמות-מדינה, בתוך התחום המוניציפלי ("קו כחול") של מבוא דותן חוות דעת בנושא מאחזים בלתי מורשים (עמ' 101), באתר משרד ראש הממשלה חגי הוברמן, כנגד כל הסיכויים, הוצאת ספריית נצרים עמ' 420. דביר רביב, אלינסון נתנאל, המדריך למטייל בשומרון לב ההר וצפון השומרון, עמ' 252
דון גרייבס

דונט דומיניק גרייבס הבן (באנגלית: .Donet Dominic Graves, Jr) הוא בנקאי ופקיד ממשל אמריקאי, המכהן כסגן מזכירת מחלקת המסחר של ארצות הברית בממשל הנשיא ג'ו ביידן. גרייבס השלים לימודי תואר ראשון במדע המדינה ובהיסטוריה בוויליאמס קולג', ולאחר מכן קיבל תואר שני במשפטים מבית הספר למשפטים של אוניברסיטת ג'ורג'טאון. לאחר סיום לימודיו הגבוהים הועסק גרייבס יועץ מדיניות במחלקת האוצר של ארצות הברית. במהלך כהונתו של נשיא ארצות הברית ברק אובמה, שימש גרייבס כמנכ"ל של המועצה המייעצת להתאוששות כלכלית לנשיא (אנ'). עם פירוק המועצה שימש גרייבס כיועץ סגנו של אובמה, ג'ו ביידן. עם תום כהונתו של הנשיא אובמה, גרייבס עבד כמנהל בכיר של מספר יוזמות קהילתיות. בינואר 2021 הודיע הנשיא הנבחר ביידן, כי בכוונתו למנות את גרייבס לסגן מזכירת המסחר בממשלו העתידי. ב-13 במאי אישר הסנאט של ארצות הברית את מינויו לתפקיד ברוב של 89 תומכים מול שבעה מתנגדים, והוא הושבע לתפקידו יממה לאחר מכן. מדיה וקבצים בנושא דון גרייבס בוויקישיתוף "FDIC: Advisory Committee on Economic Inclusion (ComE-IN)". www.fdic.gov. נבדק ב-8 בינואר 2021. {{cite web}}: (עזרה) "Biden Transition Organization – Staff, Advisors". www.democracyinaction.us. נבדק ב-8 בינואר 2021. {{cite web}}: (עזרה) Wallsten, Peter (23 באוגוסט 2011). "Black lawmakers grill Obama aide on jobs". Washington Post (באנגלית אמריקאית). ISSN 0190-8286. נבדק ב-8 בינואר 2021. {{cite news}}: (עזרה) "KeyBank names Obama administration adviser and an industry lobbyist to lead government relations and community initiative strategies". Crain's Cleveland Business (באנגלית). 4 במאי 2017. נבדק ב-8 בינואר 2021. {{cite web}}: (עזרה) Allard, Sam. "Biden Appoints KeyBank's Don Graves Deputy Commerce Secretary". Cleveland Scene (באנגלית). נבדק ב-8 בינואר 2021. {{cite web}}: (עזרה) "Biden expected to nominate Raimondo as Commerce secretary, Walsh as Labor secretary". NBC News (באנגלית). נבדק ב-8 בינואר 2021. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרחון אייסברייקר

קרחון אייסברייקר (באנגלית: Icebreaker Glacier) הוא קרחון עמק גדול, באזור חוף בורכגרווינק בארץ ויקטוריה שבאנטארקטיקה. הקרחון ממוקם 16 קילומטרים צפונית-מזרחית להר מונטיגל. הקרחון מנקז את המישור שבין הרי מונטיגל והר מרצ'יסון; הקרחון זורם לכיוון דרום-מערב מרכס מאונטניר. בשפכו, בסמוך לנקודת הרמס, הקרחון מתמזג עם קרחון פיצג'רלד. והקרחון המשולב נשפך אל מפרץ ליידי ניונס. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959). השם ניתן להוכרת הסיוע שניתן לחקר אנטארקטיקה על ידי צי ארצות הברית ומשמר החופים של ארצות הברית, אשר סייעו, בין היתר, בספינות שוברות קרח למחקר אנטארקטיקה (באנגלית "אייסברייקר" משמעו "שובר קרח"), וכן סייעו בתמיכה ובמתן מדענים, ובספינת נוספות אשר הובילו צוותים, ציוד ואספקה. • Sergio Rocchi, Pietro Armienti, Massimo D'Orazio, Sonia Tonarini, Jan R. Wijbrans, Gianfranco Di Vincenzo, Cenozoic magmatism in the western Ross Embayment: Role of mantle plume versus plate dynamics in the development of the West Antarctic Rift System, Journal of Geophysical Research, Solid Earth, Volume 107, Issue B9, September 2002, Pages ECV 5-1-ECV 5-22, https://doi.org/10.1029/2001JB000515 קרחון אייסברייקר באתר הסקר הגאולוגי של ארצות הברית קרחון אייסברייקר באתר הגאזט האנטארקטי של ממשלת ניו זילנד קרחון אייסברייקר באתר הגאזט האנטארקטי של ממשלת אוסטרליה קרחון אייסברייקר באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אייסברייקר קרחון אייסברייקר באתר mindat מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR בדומה להתמזגות שתי נהרות לנהר אחד, כך גם קרחונים יכולים להתמזג.
קרחון פיצג'רלד (אנטארקטיקה)

קרחון פיצג'רלד (באנגלית: Fitzgerald Glacier) הוא קרחון גדול באזור חוף בורכגרווינק, בארץ ויקטוריה, שבאנטארקטיקה. הקרחון מנקז את המורדות הדרומיים והמערביים של הר מרצ'יסון, ומוצאו ממפלי הקרח שעל מדרונות אלה. הקרחון נשפך אל מפרץ לידי ניונס. בשפכו, בסמוך לנקודת הרמס, הקרחון מתמזג עם קרחון אייסברייקר, וכ-2 קילומטרים לאחר המיזוג, שניהם יחד נשפכים אל מפרץ לידי ניונס. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959). הקרחון נקרא על שם אי. בי. פיצג'רלד (E.B. Fitzgerald), שהיה סגן מפקד משלחת הסקר הגאולוגי. • Edmund Stump, The Ross Orogen of the Transantarctic Mountains, P 41 מידע גאוגרפי והיסטורי באתר הסקר הגאולוגי של ארצות הברית קרחון פיצג'רלד באתר הגאזט האנטארקטי של ממשלת ניו זילנד קרחון פיצג'רלד באתר הגאזט האנטארקטי של ממשלת אוסטרליה קרחון פיצג'רלד באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון פיצג'רלד קרחון פיצג'רלד באתר mindat ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד תשומת הלב כי בגאזט ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד, יש טעות בקואורדינטות של הקרחון. גאזט השמות האנטארקטיים הרשמי של ארצות הברית מידע גאוגרפי והיסטורי בדומה להתמזגות שתי נהרות לנהר אחד, כך גם קרחונים יכולים להתמזג. מידע גאוגרפי
קרחון פיצג'רלד

האם התכוונתם ל... אנטארקטיקה קרחון פיצג'רלד (אנטארקטיקה) – קרחון בארץ ויקטוריה, שבאנטארקטיקה טנזניה קרחון פיצג'רלד (ניו זילנד) – קרחון בחבל החוף המערבי באי הדרומי של ניו זילנד
נסקפה

נסקפה (Nescafé) הוא מותג קפה מתוצרת חברת נסטלה השווייצרית. השם הוא הלחם בסיסים של המילים "נסטלה" ו"קפה". נסטלה הציגה לראשונה את מותג קפה הדגל שלה בשווייץ ב-1 באפריל 1938. נסטלה החלה בפיתוח מוצר קפה בשנת 1930, ביוזמת ממשלת ברזיל, כדי לסייע בשימור העודף הגדול של קציר הקפה הברזילאי השנתי. מקס מורגנטלר הוביל את פרויקט הפיתוח. נסטלה הציגה את המוצר החדש בשם המותג "נסקפה – Nescafé" ב-1 באפריל 1938. נסקפה הוא אבקת קפה נמס, שהפך למצרך אמריקאי במהלך מלחמת העולם השנייה. בשנת 1965 הציגה נסטלה מותג קפה מיובש בהקפאה בשם "נסקפה זהב - Nescafé Gold" באירופה. בשנת 1966 פיתחה נסטלה מותג קפה מיובש בהקפאה בשם Taster's Choice. בשפת הסלנג העברית, קיבל שם המותג "נס קפה" (או בקצרה - "נס"), כינוי לקפה נמס בכלל. בארצות הברית השתמשה נסטלה בשם נסקפה על מוצריה עד סוף שנות השישים. מאוחר יותר הציגה נסטלה מותג חדש בקנדה ובארצות הברית בשם "Taster's Choice", שהחליף את Nescafé. החברה ממשיכה למכור את Taster's Choice כמוצר נפרד, שממותג כנעלה על Nescafé ונמכר במחירים גבוהים יותר. בשנת 2003 הציגה החברה מחדש את המותג Nescafé בקנדה ובארצות הברית, והמוצר ידוע כיום בשם Nescafé Taster's Choice. הוא נמכר בסופרמרקטים בצפון אמריקה באריזות זכוכית ופלסטיק כאחד. בעוד המותג Nescafé נוצר לקפה נמס, הוא שימש לאחר מכן כמותג מטרייה במספר מוצרי קפה נמס, כולל, בבריטניה, קפה זהב מיובש ובלנד 37. בשנת 2006 השיקה נסקפה את מערכת מכונות הקפה החדשה "Dolce Gusto" ("טעם מתוק" באיטלקית). המערכת מאפשרת לצרכנים להכין בעצמם סגנונות שונים של קפה (קפוצ'ינו, לאטה מקיאטו, אספרסו וכו'). בנוסף, ניתן להכין שוקו חם ומשקאות קרים באמצעות המכונה. המכונות נמכרות כעת ביותר מ-60 מדינות. בניגוד למוצרי Nescafé אחרים, רוב משקאות דולצ'ה גוסטו משתמשים בפולי קפה קלויים וטחונים, במקום בקפה נמס. בבריטניה באוגוסט 2009 חשפה נסטלה קמפיין פרסומי של 43 מיליון ליש"ט עבור נסקפה, תוך התמקדות בטוהר הקפה שלו והציג את הקו "הקפה במאורו". נספרסו – מותג קפה נוסף מתוצרת נסטלה מדיה וקבצים בנושא נסקפה בוויקישיתוף אתר האינטרנט הרשמי של נסקפה (באנגלית) נסקפה, ברשת החברתית אקס (טוויטר) נסקפה, ברשת החברתית אינסטגרם "Coffee History (Nescafé History section)". Nescafé. אורכב מ-המקור ב-22 באוגוסט 2011. נבדק ב-31 ביולי 2011. {{cite web}}: (עזרה) Smith, Andrew (2013-01-31). The Oxford Encyclopedia of Food and Drink in America (באנגלית). OUP USA. ISBN 9780199734962. הזירה הלשונית:שירת הקפה, רוביק רוזנטל, nrg Nescafé launches £43m ad push
יוהאן גוטפריד קנפלר

יוהאן גוטפריד קנפלר (בגרמנית: Johann Gottfried Knöffler;‏ 1715, סקסוניה – 1779, דרזדן) היה פסל גרמני הומניסט. קנפלר יצר ארבעה פסלים כאלגוריות לארבעת המזגים באמצעות פוטו. העתקים מצויים בגן טירפארק בברלין, המקור שמור במוזיאון בודה בחדר המדרגות המפואר. אלגוריה של חברתיות (מזג סנגוויני) במוזיאון בודה אלגוריה של דכדוך (מזג מלנכולי) במוזיאון בודה אלגוריה של אופוריה (מזג כולרי) במוזיאון בודה אלגוריה של עייפות (מזג פלגמטי) במוזיאון בודה ארבע הליחות מדיה וקבצים בנושא יוהאן גוטפריד קנפלר בוויקישיתוף
מרתה ואגו

מרתה ואגו (בהונגרית: Vágó Márta; בודפשט, 6 ביולי 1903 – בודפשט, 22 באפריל 1976) הייתה סופרת יהודייה-הונגרייה אהבתו והמוזה של המשורר אטילה יוז'ף (1905–1937). אביה, יוז'ף ואגו (1877–1948), היה כלכלן ועיתונאי של הפסטר לויד. מרתה ואגו נולדה בבודפשט במשפחה יהודית כבתם של יוז'ף ואגו ושל וילמה שרמן. סבה וסבתה מצד אביה היו מור וייס וינקה הולנדר, סבה וסבתה מצד אמה היו אדולף שרמן (1842–1904), קצין הרפואה הראשי של בודפשט, ולאונטין שמלבאך (1849–1893). השקפת עולמה עוצבה על ידי החברים של המשפחה – פאל סנדה, ז'יגמונד קונפי, קארוי (קרל) מנהיים, קארוי (קרל) פולני, רוסטם ואמברי, לאיוש הטווני, אנה לסנאי ועוד. בשנת 1927 למדה אצל קרל יאספרס בהיידלברג. היא הכירה את המשורר אטילה יוז'ף בשנת 1928. לאחר מכן למדה בלונדון מהסתיו באותה שנה ואחר כך בברלין. ב-3 באפריל 1930 נישאה לפרופסור הוגו סטרליצר, מרצה באקדמיה למוזיקה. היא התגרשה בשנת 1933, חזרה להונגריה ויצרה קשר הדוק מחדש עם אטילה יוז'ף. היא הייתה מעורבת בעריכת כתב העת ספ סו (Szép Szó). בשנות הארבעים הייתה כתבת של "הכוכב ההונגרי" (Magyar Csillag) שהיה כתב עת ספרותי וביקורתי, יורשו של הניוגט במהלך מלחמת העולם השנייה. כתביה הופיעו בשני כתבי העת האלה (ככל שהחוקים האנטי יהודיים איפשרו זאת) היא זו שהפנתה את תשומת לבו של אטילה יוז'ף לחשיבותה של הסוציולוגיה. ההתכתבויות שלהם עשירות. היא כתבה את זיכרונותיה בין השנים 1942–1943 שהופיעו כספר רק בשנת 1975. היא הובאה למנוחת עולמים בבית הקברות היהודי ברחוב קוזמה בבודפשט. אטילה יוז'ף (1975) מיהו מי בספרות ההונגרית? ספרי מאגר מסת"ב 963-8607-10-6 מיהו מי בספרות ההונגרית? בודפשט, 1999 ISBN 9-638157-91-7 מרתה ואגו: אטילה יוז'ף לקסיקון ביוגרפי הונגרי: 1978–1991. סופרים הונגרים בני זמננו "Születési bejegyzése a Budapest V. kerületi polgári születési akv. 692/1903. folyószáma alatt".